Diari Oficial de la Generalitat Valenciana


Sumari del DOGV 8069, del 23-06-2017 (2017/5644)

ACORD de 19 de juny de 2017, del director general del Servei Valencià d'Ocupació i Formació, de declaració d'urgència del termini de justificació de remissió dels justificants dels pagaments efectuats previstos en l'article 16.4 de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8069

Data del DOGV
:   23-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5644


Data del document
:   19-06-2017

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * ajuda pública

ACORD de 19 de juny de 2017, del director general del Servei Valencià d'Ocupació i Formació, de declaració d'urgència del termini de justificació de remissió dels justificants dels pagaments efectuats previstos en l'article 16.4 de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil. [2017/5644]  
  
En data 8 de novembre de 2016, es va publicar en el Diari Oficial de la Generalitat Valenciana l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil.  
En l'article 16.4 de l'esmentada ordre s'estableix que en els dos mesos següents a la finalització, es remetran els justificants dels pagaments efectuats amb especificació de l'import corresponent a cadascuna de les partides subvencionades, utilitzant per a això el programa informàtic e-SIDEC, o aquell que per a anàloga finalitat li siga indicat pel SERVEF.  
En la disposició final segona d'aquesta ordre es faculta la Direcció General del SERVEF, per a dictar totes aquelles instruccions i adoptar les mesures que considere oportunes per a l'execució i aplicació d'aquesta ordre quan concórreguen circumstàncies degudament motivades; quan les esmentades instruccions i mesures afecten una pluralitat indeterminada de persones interessades hauran de publicar-se en el Diari Oficial de la Generalitat Valenciana.  
En data 24 de novembre de 2016, es va publicar en el Diari Oficial de la Generalitat Valenciana la Resolució de 21 de novembre de 2016, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions als projectes T'avalem, amb càrrec a l'exercici pressupostari 2017, en aplicació de l'Ordre 24/2016, de 2 de novembre, anteriorment citada, de la qual el termini de presentació de sol·licituds va finalitzar el 16 de gener.  
  
Aquestes ajudes es desenvolupen a través del Programa operatiu d'ocupació juvenil, i són susceptibles de cofinançament fins el 91,89 % pel FSE, i fins al 8,11 % per GV, amb càrrec a la Iniciativa d'Ocupació Juvenil i el Fons Social Europeu a través d'aquest Programa operatiu d'ocupació juvenil (CCI 2014ES05M9P001).  
L'aplicació de la normativa europea en matèria de control i certificació dels fons determina que les ajudes convocades hauran d'estar executades, justificades i liquidades en el tercer trimestre de 2018. En conseqüència, atenent que els projectes tenen una duració de dotze mesos i que una vegada finalitzats aquests el període de remissió dels justificants dels pagaments efectuats és de dos mesos més, resulta indispensable declarar la urgència del termini de remissió dels esmentats justificants per a facilitar l'execució i gestió dels projectes.  
  
D'acord amb el que preveu l'article 33 de la Llei 39/2015, d'1 d'octubre, del procediment administratiu comú de les administracions públiques, quan raons d'interés públic ho aconsellen, es podrà acordar, d'ofici o a petició de la persona interessada, l'aplicació al procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos. No podrà interposar-se cap recurs contra l'acord que declare l'aplicació de la tramitació d'urgència al procediment, sense perjuí del procedent contra la resolució que pose fi al procediment.  
Tenint en compte l'anteriorment exposat i fent ús de les facultats atribuïdes per la disposició final segona de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil,  
  
ACORDE  
  
Primer  
Aplicar el procediment de tramitació d'urgència, per les raons d'interés públic anteriorment exposades, al termini de remissió dels justificants dels pagaments efectuats previst en l'article 16.4 de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil.  
  
Segon  
En conseqüència, la remissió dels esmentats justificants dels pagaments efectuats s'haurà d'efectuar dins del mes següent a la finalització del projecte.  
S'haurà de tindre en compte que el termini es computarà a partir de l'endemà de la finalització del projecte i conclourà el mateix dia en què es va produir la finalització en el mes següent. Si en el mes de venciment no hi haguera dia equivalent a aquell en què comença el còmput, s'entendrà que el termini expira l'últim dia del mes, D'acord amb el que preveu l'article 30.4 de la llei 39/2015, d'1 d'octubre, del procediment administratiu comú de les administracions públiques.  
  
  
Contra aquest acord, no podrà interposar-se cap recurs, sense perjudici que les persones interessades puguen presentar aquells que consideren convenients contra la resolució que pose fi al procediment.  
  
València, 19 de juny de 2017  
  
El director general del Servei Valencià d'Ocupació i Formació,  
ENRIC NOMDEDÉU I BIOSCA